Maisemapylväs

Maisemapylväs on sähkön kantaverkon tai muun sähköverkon voimajohtopylväs, jonka ulkonäkö ja muoto on suunniteltu sopimaan näkyviin tai muuten maisemallisesti herkkiin kohteisiin.

 Maisemapylväitä Suomessa 
Suomessa maisemapylväitä on rakennettu vuodesta 1995 lähtien. Pylväät on sijoitettu sellaisiin sähköverkon kohtiin, joissa pylvään ulkonäköllä on suuri maisemallinen merkitys. Tällaisia paikkoja ovat esimerkiksi suurten liikenneväylien ja vesistöjen ylitykset. Pylväiden muotoilijana kantaverkkoyhtiö Fingridillä ja sen edeltäjällä IVO Voimansiirto Oy:llä (IVS) ovat olleet sisustusarkkitehdit. Fingridin mukaan maisemapylväät ovat noin 5–6 kertaa kalliimpia kuin tavalliset pylväät. Useilla pylväillä on nimi.

 Ensimmäiset maisemapylväät: keltanokkia, sinikurkia ja Antin askeleita 
Maisemapylväiden suunnittelijana alkuaikoina kädenjälkensä maisemaan jätti professori Antti Nurmesniemi. Ensimmäiset maisemapylväät valmistuivat Turkuun vuonna 1995. Keltanokat ovat kuusi Turku Energian pylvästä, jotka on pystytetty turkulaisen Pro Cultura -säätiön ympäristöprojektin osana. Pylväät sijaitsevat Hirvensalon saaressa merellisessä maisemassa metsän reunassa. Pylväiden kapeuden ansiota myös johtokuja on kapea. Pylväät ovat sinkittyä terästä, ja niiden korkeus on noin 20 metristä liki 30 metriin.

Vuonna 1995 valmistuneet Sinikurjet on kolmen maisemapylvään ryhmä Espoon Karhusuon kaupunginosassa valtatie 1:n ja Kehä III:n risteyksessä. Laajaan ja vilkkaaseen eritasoliittymään pystytetyn Nurmesniemen suunnitteleman pylväsryhmän rakennesuunnittelusta vastasi Matti Ollila. Pylväiden kokonaiskorkeus on 34 metriä. Ne kannattavat Fingridin kantaverkon 400 kV voimajohtoa. Pylväsryhmä valittiin Vuoden 1995 teräsrakenteeksi.

Nurmesniemi suunnitteli synnyinkaupunkiinsa Hämeenlinnaan Antinportti-nimisen maisemapylvään, joka pystytettiin vuonna 1999. Pylväs sijaitsee valtateiden 3 ja 10:n risteyksessä Hattelmalassa. 2000-luvun alussa hän suunnitteli Oulun Kaakkuriin valmistuneen kahdeksan pylvään sarjan. Kuuteen lisättiin valaistus, jonka taiteellisesta suunnittelusta vastasivat sisustusarkkitehti Jorma Valkama ja valaistussuunnittelija Ilkka Volanen.Kaakkurin maisemapylväiden valaistus juhlistaa 400 vuotiasta Oulua. Fingrid 13.10.2005 

Antti Nurmesniemen viimeisiksi suunnittelutöiksi jäivät Antin askeleet, viisi sinistä voimajohtopylvästä Helenin 110 kV voimajohdossa Ruoholahden ja Meilahden välillä Helsingissä. Pylväät sijaitsevat keskeisellä paikalla merialueella . Ne rakennettiin voimajohdon uusimisen yhteydessä vuonna 2003. Voimajohdossa on myös 4 tavallista pylvästä.

 Nurmesniemen jälkeen 
Sisustusarkkitehti Jorma Valkaman suunnittelema nimetön Fingridin maisemapylväs valtatie 2:llaPortfolio, Finnishdesigners.fi  (neljäs kuva) viitattu 13.4.2017 Vihdin Nummelan liittymässä on turkoosin eri sävyin maalatuin Composer-levyin päällystetty voimajohtopylväsComposer-julkisivulevyt Teräselementti Oy  viitattu 13.4.2017 (pdf). Composer-levyt ovat teräskasetteja, jotka muodostuvat kahdesta erillisestä teräslevystä,Kauniskangas s. 45 Kasetit suunniteltiin erityisesti Nummelan pylvästä vartenKauniskangas s. 47.

Valaistuksen on suunnitellut valaistussuunnittelija Ilkka Volanen,Nummelan tilataideteos on voimajohtopylväs ja tervetulotoivotus, Fingrid 5.11.2003  joka on alun perin teatterivalaistusten suunnittelijaKauniskangas s. 60.

Illuusio on EPV Energia Oy:n (entinen Etelä-Pohjanmaan Voima Oy:n) voimajohtopylväs, joka sijaitsee Vaasassa Palosaaren sillan kupeessa vanhan voimalaitoksen pihassa. Pylvään muotoilijat ovat Jorma Valkama ja Ari Jääskö Konehuone Sisustusarkkitehdeista. Pylväs on kierteinen pylväs, joka on verhoiltu eloksoiduilla alumiinilevyillä. Se on valaistu, valaistussuunnittelija on Ilkka Volanen. Kierteisen muodon lähtökohtana oli, että pylväästä alas tulevat kaapelit eivät saa tulla alas suorina. Johtojen alastulo päätettiin toteuttaa kierteisenä ja se antoi muodon koko pylväälle, kertoo suunnittelija Valkama. Illuusio-pylväs on valaistu LED-valoin. Illuusio-maisemapylväs on pystytetty vuonna 2007. Sen korkeus on 50 metriä ja sen runko on sinkittyä terästä.

Saman vanhan sähkölaitoksen pihasta lähtee voimajohtolinja Pohjoisen Kaupunginselän yli Vaskiluotoon. Sen vanhat pylväät olivat ristikkorakenteisia,  johdon toinen pylväs oli meripylväs. Kolme Vaasan keskustasta lukien ensimmäistä pylvästä vaihdettiin uusiin maisemapylväisiin siirtotehovajeen ja meripylvään perustuksen huonon kunnon takia. Uudet pylväät ovat teräsrakenteisia vapaasti seisovia kartiopylväitä. Pylväiden orsien muotoilussa on esikuvana ollut lokin siivet. Meripylväälle rakennettiin keinosaari. Pylväiden nosto- ja johdotustyöt tehtiin touko–kesäkuussa 2014, meripylvään perustus oli tehty edellisenä vuonna. Pylväät ovat väriltään siniset.

Vuonna 2006 kohosi Valkaman suunnittelema Pirkanpylväs Fingridin Ulvilan ja Kangasalan välisen 400 kV voimajohtolinjaan Lempäälässä valtatie 3:n varrella. Valaistuksen on suunnitellut Ilkka Volanen.Fingridin "Pirkanpylväs" puetaan valoasuun tänään Lempäälässä. Fingrid 1.11.2007 

 Keltainen portaalipylväs 
Viikin Keltakoipi on Helen Sähköverkon portaalityyppinen maisemapylväs Viikimäen 110 kV sähköasemalla Lahdenväylän vieressä Helsingin Viikinrannassa. Vanhan avokytkinaseman paikalle rakennettiin uudisrakennus, ja maisemapylväs on aseman ja Lahdenväylän välissä ja näkyy paitsi moottoritielle myös kauas ympäristöön. Kuumasinkittyä terästä oleva pylväs on maalattu kirkkaan keltaiseksi ja lisäksi lakattu, jotta sen kestoikä olisi mahdollisimman pitkä. Pylvään on suunnitellut Risto Virkkunen Arkkitehtitoimisto Virkkunen & Co Oy:stä. Sen toimitti Eltel Networks Oy, joka teki alustavan rakennesuunnittelun ja konepajasuunnittelun. Sähköaseman vastaava rakennesuunnittelija Finnmap Consulting Oy tarkasti rakennesuunnitelman ja teki pylvään lujuuslaskennan. Maisemapylväs valittiin Vuoden teräsrakenteeksi 2014, ja se sai myöhemmin nimekseen Viikin Keltakoipi yleisökilpailun perusteella. Sähköasema vihittiin käyttöön toukokuussa 2015.

 Luettelo maisemapylväistä 

Luettelossa on esitetty lyhyt yleisluontoinen kuvaus pylvään ulkonäöstä ja saatavilla olleita mitta- ja muita teknisisä tietoja.

SijaintiPylvään nimiVuosiOmistajaJohtojännite(kV)KuvausPäämateriaalitja -väritPylväänmuotoiluKokonais-korkeus(m)Korkeusorteen /alaorteen(m)Paino(tn)PaikkaKuvaWDEspooKauniskangas, 2009, s. 91Sinikurjet1995Fingrid Oyj400Valtatie 1:n ja Kehä III:n eritasoliittymässä. Kolme erillistä pylvästä, yksi kullekin vaihejohdolle.Betonijalusta, teräsputkirunko, teräsosat maalattu kahdella sinisen sävyllä.Studio Nurmesniemi Ky342912,7(teräsosat)100pxLaukaaKauniskangas, 2009, s. 901995Fingrid Oyj400 + 110Vesistön ylittävä linja. Teräksinen 2-jalkainen T-tyyppinen harustettu pylväs.Sinkityt teräsputket, vihreät orret.Studio Nurmesniemi Ky30,52522,6TurkuKauniskangas, 2009, s. 106Keltanokat1995Oy Turku Energia – Åbo Energi Ab110Kuusi kapean johtokujan teräspylvästä Hirvensalossa.Sinkitty teräs, teräsorret keltaiset.Studio Nurmesniemi Ky20,4–31,212–183,9–4,3100pxLohja1996Fingrid Oyj110Sähköasemalta lähtevä johto Virkkalassa. Teräksinen 2-jalkainen T-tyyppinen harustettu pylväs.Sinkitty teräs, orret vermilion-punaiset.Studio Nurmesniemi Ky30,619,78,5100pxHämeenlinnaAntinportti2000Vattenfall Verkko Oy110Valtateiden 3 ja 10 eritasoristeyksessä oleva 2-jalkainen T-mallinen harustettu pylväs. Sinkitty teräs, orsi sininen.Studio Nurmesniemi Kyn. 27OuluKauniskangas, 2009, s. 932000Fingrid Oyj110Kahdeksan pylvästä Kaakkurissa. Teräsputkirunko, orsi neliöputkea.Sinkitty teräs, orsi sinivihreä.Studio Nurmesniemi Ky, valaistus Konehuone Sisustusarkkitehdit avoin yhtiö18–2015–173,8–4,9100pxPorvooKauniskangas, 2009, s. 922000Fingrid Oyj400Porvoonjoen ylitys, kaksi pylvästä. Teräksiset 2-jalkaiset T-tyypin harustetut pylväät. Yksi jalka muodostuu kahdesta neliöputkesta.Sinkitty teräs, orret ja ylimmät diagonaalisauvat vihreät.Studio Nurmesniemi Ky42 ja 5916 ja 3326 ja 36100pxPorvoo2000Fingrid Oyj400Joen ja tien ylitys Ilolassa, kaksi pylvästä. Teräksiset 2-jalkaiset T-tyypin harustetut pylväät. Yksi jalka muodostuu kahdesta neliöputkesta.Sinkitty teräs, orret ja ylimmät diagonaalisauvat vihreät.Studio Nurmesniemi Ky57 ja 6031 ja 3435 ja 31100pxJyväskyläViherlandiaKauniskangas, 2009, s. 942001Fingrid Oyj110Y-mallinen liimapuupylväs Viherlandian pihalla. Orsi on teräsristikkopalkki.Liimapuu, sinkitty teräs.Studio Nurmesniemi Ky19175(puuosat) SäkyläPurjeet2001Caruna Oy110Seututien 204 ylitys. Kolme harustettua portaalipylvästä Sinkitty teräs, orsi sininen, purjeet valkoiset.Vantaa2001Fingrid Oyj110Rekolan sähköaseman vieressä. Harustettu portaalityyppinen pylväs, teräskotelojalat.Orsi sinkityä terästä, jalat turkoosinvihreät.Studio Nurmesniemi Ky18,214,5n. 5100pxHelsinkiAntin askeleet2003Helen Sähköverkko Oy110Merialueen ylitys. Viisi korkeaa nelijalkaista pylvästä.Pylväs on kauttaaltaan sininen.Studio Nurmesniemi Kyn. 60yli 50 100pxOulu2003Oulun Energia Oy110Kuusi pylvästä RitaharjussaSinkittyä terästä, orret vihreät.Studio Nurmesniemi Ky18–2015–173,9–4,9VihtiKauniskangas, 2009, s. 952003Fingrid Oyj110Valtatie 2:n eritasoliittymässä Nummelassa. Ristikkorakenteinen teräspylväs, joka on verhoiltu teräksisillä Composer-julkisivulevyillä.Pylvään teräskasetit on maalattu kolmella sinisen sävyllä.Konehuone Sisustusarkkitehdit 37,632n. 11100pxLempääläPirkanpylväs2006Fingrid Oyj400Valtatie 3:n ylitys. Vapasti seisova T-tyyppinen pylväs, runko teräsputkea ja orret teräskoteloa.Runkoputki hopeanharmaa, orret ja ukkospukki kahta sinisen sävyä.Konehuone Sisustusarkkitehdit60,233,865100pxRovaniemi2006Rovakaira Oy110Napariipin lähellä valtatie 4:n varrella sijaitsevat kapean johtokujan pylväät.100pxEurajokiKauniskangas, 2009, s. 962007Fingrid Oyj400Valtatie 8:n ylitys. Kaksi portaalipyyppistä pylvästä, joissa kummassakin neljä teräsputkijalkaa, yksi jalka on tehty kahdesta putkesta. Teräsputkiorsi.Teräsosat ovat kahta vihreän sävyä.Konehuone Sisustusarkkitehdit 363031(per kpl)VaasaKauniskangas, 2009, s. 109Illuusio2007EPV Energia Oy110Palosaaren sillan vieressä. Kierteinen teräsristikkopylväs, joka on päällystetty eloksoiduilla alumiinilevyillä.Vaalea pylväs, joka saa värinsä Led-valoista.Konehuone Sisustusarkkitehdit5035n. 40100pxEspoo2008Caruna Espoo Oy110Kuusijalkainen portaalityyppinen päätepylväs Kehä II:n kupeessa Suurpellossa.Värit punainen ja harmaa.Konehuone Sisustusarkkitehdit 2421100pxPetäjävesiKauniskangas, 2009, s. 972008Fingrid Oyj110Kaksi rinnakkaista pylvästä, valtatie 18:n ylitys. 2-jalkainen, T-tyyppinen, harustettu pylväs. Jalassa on kaksi teräksistä neliöputkea.Sinkitty teräs, orret vermilion-punaiset.Studio Nurmesniemi Ky (aikaisemman suunnitelman mukaan)35237,6(per kpl)VaasaVaskilinnut2014EPV Alueverkko Oy110Kolme vapaasti seisovaa kartiorunkoista pylvästä merialueella.Pylväät ovat terästä ja maalattu siniseksi.100pxHelsinkiViikin Keltakoipi2015Helen Sähköverkko Oy110Viisijalkainen portaalipylväs Viikinrannassa sähköaseman vieressä valtatie 4:n varrella.Teräsosat keltaiset.Arkkitehtitoimisto Virkkunen & Co Oy15n. 70100pxVantaa2018Fingrid Oyj400Kahdesta kaarevasta putkesta koostuva portaalipylväs, Länsisalmen sähköasemalla valtatie 7:n ja Kehä III:n eritasoliittymän läheisyydessä.Jalat säänkestävää terästä (corten), ruosteen väriset. Orsi sinkittyä terästä.Parviainen Arkkitehditn. 50100100pxKuopioViäntö2022Fingrid Oyj1103-jalkainen kiristyspylväs, jäykistetty vinositeillä.Parviainen Arkkitehdit3845

 Lähteet 


 Viitteet 

 Aiheesta muualla 

Luokka:Sähkönsiirto
Luokka:Muotoilu
Luokka:Pylväät
Luokka:Maisema